EkBass/fiwiki-20250220-pages-articles huggingface dataset:
Majakka (albumi)

Majakka on Happoradion kahdeksas studioalbumi, joka julkaistiin 3. syyskuuta 2021. Albumilta julkaistiin singlejä vuosina 2019–2021. Levy nousi Suomen virallisen albumilistan 5. sijalle. Tekoprosessissa ei haettu mitään erityistä teemaa, vaikka vesielementti kuuluukin paljon sanoituksissa. Nimi Majakka tulee ajatuksesta, että jokainen tarvitsee elämäänsä kiintopisteitä. Albumin ja sen singlet on tuottanut Jukka Immonen yhdessä yhtyeen kanssa. ”Rummut kutsuu” -kappaletta säveltämässä on ollut myös yhtyeen kosketinsoittaja Klaus Suominen. == Kappaleet == == Arvostelut == * Soundi: == Lähteet == Luokka:Happoradion albumit Luokka:Vuoden 2021 albumit
Morrisin piirikunta (New Jersey)

Morrisin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 509 285 vuonna 2020. Piirikunnan hallintokeskus on Morristownin kunta ja suurin kunta on Parsippany-Troy Hills Township. Piirikunta on perustettu 1739. == Lähteet == == Aiheesta muualla == Luokka:New Jerseyn piirikunnat
Sussexin piirikunta (New Jersey)

Sussexin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 144 221 vuonna 2020. Piirikunnan hallintokeskus on Newtonin kunta ja suurin kunta on Vernon Township. Piirikunta on perustettu 1753. == Lähteet == == Aiheesta muualla == Luokka:New Jerseyn piirikunnat
Loituma (järvi)

Loituma on järvi Ruokolahden koillisosassa Etelä-Karjalassa. Sen pinta-ala on 3,7 neliökilometriä. Järven itäiset lahdet sijaitsevat Rautjärven ja Parikkalan alueilla.Loituma Järviwikissä. Viitattu 18.8.2021. == Maantiede == Loituman pituus kaakosta luoteeseen on nelisen kilometriä. Järvelle on leimaa- antavaa niemien ja saarten runsaslukuisuus. Sen saarten rantaviivan yhteispituus on noin yhdeksän kilometriä. Syvin kohta, 18 metriä, sijaitsee järven itäosassa, myös järven luoteisosassa sijaitsee lähes yhtä syvä kohta. Loitumassa sijaitsee 24 saarta, joista 8 on alle aarin laajuisia ja 5 yli hehtaarin laajuisia. Järven eteläosan Suurisaari on noin 20 hehtaarin laajuinen. Sen itäpuolella sijaitsee Kirpunsaari, jonka pohjoisrannalla kolmen kunnan rajat kohtaavat. Suurisaaren pohjoispuolella on usean hehtaarin laajuinen Varpasaari, jonka pohjoispuolella on Aitasaari ja Kalliosaari. Järven luoteisosassa sijaitsee parin hehtaarin laajuinen Saunasaari. Loituman rannat ovat metsämaata ja suota. Siellä täällä on pientaloja, myös saarilla on jonkin verran pientaloja. Loitumaan virtaa useita laskuojia. Loituman luusua sijaitsee järveen kaakkoisrannalla, josta lähtee laskuoja Mustalampeen (93,2 metriä mpy), josta virta vie Peruspohjanjokea Simpelejärveen (68,8 metriä mpy). Loituman lounaispuolella sijaitsee Sarajärvi. Loituman koillisrannan läheisyydessä on historiallisia rajamerkkejä. Loituman vesitilavuus on 20 652 000 kuutiometriä. Loituma (03.023.1.006) kuuluu Peruspohjanjoen valuma- alueeseen (03.023), joka on kolmannen jakovaiheen vesistö Hiitolanjoen vesistössä (03). Toinen jakovaihe on Simpelejärven alaosan alue (03.02). Loituma on laajin Peruspohjanjoen valuma-alueen 33:sta vähintään hehtaarin laajuisesta vakavedestä. Sitä seuraavat Saarijärvi, Kumpulampi ja Haarikko.Peruspohjanjoen valuma-alue (03.023) Järviwikissä. Viitattu 18.8.2021. == Lähteet == Luokka:Parikkalan järvet Luokka:Rautjärven järvet Luokka:Ruokolahden järvet Luokka:Hiitolanjoen vesistö
Taipein Helsingin yhteystoimisto

Taipein Helsingin yhteystoimisto () on Taiwanin de facto suurlähetystö Suomessa. Kyseessä on virallisesti yhteystoimisto eikä suurlähetystö, koska Suomella ja Taiwanilla ei ole virallisia diplomaattisia suhteita. Yhteystoimiston vastuulla on edistää Suomen ja Taiwanin kahdenvälisiä suhteita talouden, kulttuurin, koulutuksen ja tutkimuksen saralla. Lisäksi yhteystoimistosta saa konsulaattipalveluita. Yhteystoimisto avattiin vuonna 1990. Seuraavana vuonna Taipeihin avattiin vastaava Suomea edustava toimisto. Helsingin yhteystoimisto sijaitsee osoitteessa Aleksanterinkatu 17 World Trade Centerin rakennuksessa. == Lähteet == == Aiheesta muualla == * Yhteystoimiston kotisivut Luokka:Diplomaattiset edustustot Suomessa Luokka:Kluuvi Luokka:Suomen ja Taiwanin suhteet
Vaahterus

Vaahterus on kaksiosainen järvi Ruokolahden ja Rautjärven rajalla Etelä- Karjalassa. Sen pinta-ala on 2,4 neliökilometriä ja vesitilavuus 27,8 kuutiohehtometriä. Etäisyys Imatralta on 22 kilometriä koilliseen.Vaahterus Järviwikissä. Viitattu 19.8.2021. == Maantiede == Vaahteruksen pituus kaakosta luoteeseen on viitisen kilometriä. Järvi koostuu pohjoisesta altaasta ja eteläisestä altaasta, jota kutsutaan myös nimellä Pieni-Vaahterus. Eteläisen altaan itäpuolisko sijaitsee Rautjärven alueella. Vaahteruksen syvin kohta, 33 metriä, sijaitsee järven kaakkoisosassa. Sitä ympäröivän vähintään 30 metriä syvän alueen pinta-ala on noin hehtaarin. Järven eteläpuoliskon matalia alueita ovat sitä vastoin Raikkalanlahti idässä ja Joenlahti pohjoisessa. Vaahteruksen pohjoispuoliskon syvin kohta on 18 metriä. Järven pohjoisosa on melko matalaa. Vaahteruksen luoteisimman osan muodostaa Kuilin erottama vesialue, jonka syvin kohta on 8,4 metriä. Vaahteruksen pohjoisosassa on muutama saari, suurimpana vajaan hehtaarin laajuinen Parkinsaari. Järven matalassa keskiosassa sijaitsee Lammassaari. Vaahteruksen rannoilla on haja- asutusta ja peltoaukeita. Vaahteruksen luoteispuolella sijaitsee Kaituri ja kaakkoispuolella Rautjärvi. Vaahteruksen luusua sijaitsee järven kaakkoiskulmalla, josta lähtee Vaaherjoki itään. Vaahteruksen vesitilavuus on 27 773 000 kuutiometriä. Vaahterus (04.196.1.001) kuuluu Vahteruksen valuma- alueeseen (04.196), joka on kolmannen jakovaiheen vesistö Vuoksen päävesistössä (04). Toinen jakovaihe on Vuoksen alue (04.19) ja ensimmäinen Suur-Saimaan alue (04.1). Vahteruksen valuma-alueeseen kuuluu Vaahteruksen ohella Likolampi, joka on noin kahden hehtaarin laajuinen vakavesi Vaahteruksen länsipuolella.Vahteruksen valuma-alue (04.196) Järviwikissä. Viitattu 19.8.2021. == Lähteet == Luokka:Rautjärven järvet Luokka:Ruokolahden järvet Luokka:Vuoksen alue
Jack Antonoff

Jack Michael Antonoff (s. Bergenfield, New Jersey, Yhdysvallat) on yhdysvaltalainen laulaja, multi-instrumentalisti, lauluntekijä ja tuottaja. Muusikkona hänet tunnetaan Bleachers-yhtyeen laulajana ja Fun-yhtyeen kitaristina. Omien yhtyeidensä lisäksi Antonoff on tehnyt sekä tuottanut musiikkia lukuisille muille artisteille, kuten Taylor Swiftille, Lana Del Reylle, Lordelle ja Diana Rossille. Vuoteen 2024 mennessä Antonoff on palkittu 11 kertaa Grammy-palkinnolla muun muassa työstään Taylor Swiftin albumeilla Midnights, Folklore ja 1989 sekä Funin kappaleella ”We Are Young”. Hän on voittanut kolmesti vuoden tuottajan Grammy-palkinnon. == Yksityiselämä == Antonoff oli pitkäaikaisessa suhteessa elokuvantekijä ja näyttelijä Lena Dunhamin kanssa vuodesta 2012 vuoteen 2017. Antonoff alkoi seurustella näyttelijä Margaret Qualleyn kanssa vuonna 2021. Pari meni naimisiin New Jerseyssä 19. elokuuta 2023. == Katso myös == * Luettelo Jack Antonoffin tuottamista kappaleista == Lähteet == == Aiheesta muualla == Luokka:Vuonna 1984 syntyneet Luokka:Elävät henkilöt Luokka:Yhdysvaltalaiset multi- instrumentalistit Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset musiikkituottajat Luokka:Yhdysvaltalaiset lauluntekijät Luokka:Grammy-palkinnon saajat
Ilmajärvi (Ruokolahti)

Ilmajärvi on runsassaarinen metsäjärvi Ruokolahden pohjoisosassa Etelä- Karjalassa. Sen pinta-ala on 3,6 neliökilometriä. Etäisyys Imatralta on 29 kilometriä pohjoiskoilliseen.Ilmajärvi Järviwikissä. Viitattu 19.8.2021. == Maantiede == Ilmajärven pituus kaakosta luoteeseen on noin neljä kilometriä. Järven itäosassa on pitkä ja kapea, noin 40 hehtaaria laaja alue, jonka syvyys on vähintään 10 metriä. Syvänne on kaakkois–luoteissuuntainen. Sen lounaispuolella levittäytyy järven keski- ja länsiosan saaristo, jonka syvimmät kohdat ovat noin yhdeksän metriä. Suurimmat saaret ovat Peltosaari, Kalsaari ja Majasaari. Kaikkiaan Ilmajärvessä sijaitsee 38 saarta, joista 12 on alle aarin laajuisia ja 4 yli hehtaarin laajuisia. Ilmajärven rannat ovat metsä- ja suomaata, josta virtaa useita laskuojia. Järven luusua sijaitsee lounaisella rannalla, josta lähtee mutkainen Ilkonjoki Ilkonlampeen (99,6 metriä mpy) ja siitä edelleen Vääräjärveen (99,5 metriä mpy). Ilmajärven vesitilavuus on 17 706 000 kuutiometriä. Ilmajärvi (04.118.1.052) kuuluu Virmutjoen valuma-alueeseen (04.118), joka on kolmannen jakovaiheen vesistö Vuoksen päävesistössä (04). Toinen jakovaihe on Ala-Saimaan alue (04.11) ja ensimmäinen Suur-Saimaan alue (04.1). Virmutjoen valuma-alueeseen kuuluu 61 vähintään hehtaarin laajuista vakavettä, joista Ilmajärvi on laajin. Seuraavaksi laajimmat ovat Suuri Paljärvi, Vääräjärvi ja Vehkajärvi.Virmutjoen valuma-alue (04.118) Järviwikissä. Viitattu 19.8.2021. == Lähteet == Luokka:Ruokolahden järvet Luokka:Suur-Saimaan alue
Uva (järvi)

Uva on järvi Ristijärven luoteisosassa Kainuussa. Sen pinta-ala on 4,2 neliökilometriä ja tilavuus 42,1 kuutiohehtometriä. Etäisyys Kajaanista on 41 kilometriä pohjoiskoilliseen.Uva. Järviwiki. Viitattu 20.8.2021. == Maantiede == Uvan pituus kaakosta luoteeseen on noin viisi kilometriä, järvi on verraten tasaleveä, leveimmät kohdat ovat noin 900 metriä. Ainoa saari on noin kymmenen aarin laajuinen Kalmosaari altaan kaakkoisosassa. Uvassa on kartan mukaan kolme kohtaa, joiden syvyys on 23 metriä; ne sijaitsevat järven eteläpuoliskolla. Vähintään kymmenen metriä syvä alue kattaa noin 60 prosenttia järven pinta-alasta, ja ulottuu järven kaakkoisosasta katkeamattomana luoteisimpaan osaan. Uvan kaakkoiskolkan Likolahti on alle kolme metriä syvä. Myös Hautakaarre ja Humalalahti järven itärannalla ovat verraten matalia. Uvan vesitilavuus on 42 116 000 kuutiometriä. Uvaan virtaa Humalajoki koillisesta Humalajärveltä (213,7 metriä mpy), jonne etäisyys on nelisen kilometriä. Pohjoisesta virtaa mutkainen Latvajoki. Uvan länsirannan soilta tuo vettä Nuottijoki. Uvan luusua sijaitsee järven länsirannalla kulttuurimaiseman keskellä, siitä lähtee noin 700-metrinen laskujoki lounaaseen Pieni-Uvaan (150,0 metriä mpy), josta vedet virtaavat etelään Iijärveen (134,3 metriä mpy). Uvan etelärannoilla on runsaasti peltomaata, pohjoisrannat ovat metsäisempiä. Uvan kylä sijaitsee järven kaakkoisrannalla. Uva (59.442.1.001) kuuluu Uvan alueeseen (59.442), joka on kolmannen jakovaiheen vesistö Oulujoen vesistössä (59). Toinen jakovaihe on Uvan valuma- alue (59.44) ja ensimmäinen on Hyrynsalmen reitin alaosan alue (59.4). Uva on Uvan alueen ainoa järvi.Uvan alue (59.442). Järviwiki. Viitattu 20.8.2021. Uva on kolmanneksi laajin Ristijärven yli sadasta vähintään hehtaarin laajuisesta vakavedestä. Sitä laajempia ovat Iijärvi ja Iso-Pyhäntä. Uvaa seuraavat Ristijärvi, Iso Tuomaanjärvi, Tenämä, Putkosjärvi ja Hiisijärvi.Ristijärvi (kunta). Järviwiki. Viitattu 20.8.2021. == Lähteet == Luokka:Ristijärven järvet Luokka:Hyrynsalmen reitin alaosan alue
Ristijärvi (Ristijärvi)

Ristijärvi on matalahko järvi Ristijärven kunnassa Kainuussa. Sen pinta-ala on 3,7 neliökilometriä. Kuntakeskus sijaitsee järven etelärannalla. Järven etäisyys Kajaanista on 38 kilometriä itäkoilliseen.Ristijärvi. Järviwiki. Viitattu 20.8.2021. == Maantiede == Ristijärven pituus kaakosta luoteeseen on 3,7 kilometriä. Järvi koostuu suurelta osin lahdista: Pakarilahti, Raudanlahti, Pohjaslahti ja Hietalahti. Järven itäosasta ulottuu länteen erikoinen niemimaa ja saaristo, jossa erittäin kapeat niemet vaihtelevat vastaavanmuotoisten saarten kanssa. Ristijärvi on keskimäärin matala, mutta Pakarilahden pohjoisosassa on 15 metrin syvänne. Järven vesitilavuus on 11 149 000 kuutiometriä. Ristijärvi on samantasoinen sen koillispuolisen Tenämän kanssa, ja myös länsipuolisen Iijärven kanssa. Ristijärven eteläranta on taajaan rakennettu, pohjoisrannalla on peltotilkkuja ja metsämaata. Ristijärvi (59.421.1.001) kuuluu Ristijärven-Tenämän alueeseen (59.421), joka on kolmannen jakovaiheen vesistö Oulujoen vesistössä (59). Toinen jakovaihe on Emäjoen alaosan alue (59.42) ja ensimmäinen on Hyrynsalmen reitin alaosan alue (59.4). Ristijärvi on laajin Ristijärven-Tenämän alueen neljästä järvestä. Alueeseen kuuluu lisäksi Tenämä, Pieni-Tenämä ja Ruutinlampi.Ristijärven - Tenämän alue (59.421). Järviwiki. Viitattu 20.8.2021. == Lähteet == Luokka:Ristijärven järvet Luokka:Hyrynsalmen reitin alaosan alue
Andamaaniensupiainen

Andamaaniensupiainen (Crocidura andamanensis) on Andamaaneilla elävä päästäislaji. Se liikkuu öisin trooppisissa lehtimetsissä ja ikivihreissä metsissä. Se elää lehtikarikkeen joukossa ja kivenkoloissa. Se on äärimmäisen uhanalainen ihmisen toimien takia, jotka uhkaavat sitä kansallispuiston ulkopuolella. On myös mahdolista että vuoden 2004 tsunami tuhosi sen elinpaikkoja. == Lähteet == Luokka:Päästäiset
Riku Lokka

Riku Lokka on suomalainen pesäpalloilija. Lokka pelasi Superpesistä kaudet 1996-2000 ja kauden 2003. Lokka edusti urallaan Superpesiksessä Imatran Pallo- Veikkoja, Sotkamon Jymyä ja Kouvolan Pallonlyöjiä. Sotkamon Jymyssä pelatessaan Lokka saavutti SM-kullan kaudella 1997 ja SM-hopean kaudella 2000.https://www.pesis.fi/pesis-info/historia/mitalistit/ Lokka pelasi urallaan yhden Itä-Länsi-ottelun vuonna 1999. http://www.mrasilainen.com/scripts/W_IL_aakkos.php Hän pelasi ulkokentällä ykkösvahtina. https://yle.fi/urheilu/3-5948380 Lokka pelasi urallaan 164 Superpesiksen runkosarjaottelua. Näissä hän löi 14 kunnaria ja 109 tavallista juoksua, toi 98 juoksua ja keräsi 479 kärkilyöntiä. Lokka pelasi urallaan 16 Superpesiksen ylempää pudotuspeliottelua. Näissä hän löi yhden kunnarin ja kolme tavallista juoksua, toi seitsemän juoksua ja keräsi 44 kärkilyöntiä. Lokka pelasi urallaan seitsemän Superpesiksen karsintasarjan ottelua. Näissä hän löi yhden kunnarin ja seitsemän tavallista juoksua, toi neljä juoksua ja keräsi 20 kärkilyöntiä. http://www.pesiksenmaailma.fi/index.php/component/tilastot/?pelaajaid=276&view;=pelaajakortti Kaudella 2021 Lokka toimi Kajaanin Pallokerhon naisten edustusjoukkueen lajivalmentajana ja 2. pelinjohtajana.Edustusjoukkueen harjoituskausi auki - Leiritykseen 14 pelaajan ringillä == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Beornwulf

Beornwulf (k. 826) oli Mercian kuningas 800-luvun alussa. William Malmesburylaisen mukaan Beornwulf karkotti kuningas Ceolwulf I:n ja anasti kruunun. Myös Ingulphin kronikan mukaan Beornwulf oli vallananastaja. Roger Wendoverilaisen mukaan Wessexin kuningas Egbert löi Beornwulfin taistelussa 825, mikä merkitsi Mercian valta-aseman heikkenemistä. William Malmesburylaisen mukaan Beornwulf sai surmansa seuraavana vuonna taistelussa kapinaan nousseita Itä-Anglian joukkoja vastaan. == Lähteet == Luokka:Englannin anglosaksikuninkaat Luokka:Vuonna 826 kuolleet
Cheor-in wanghu

Cheor-in wanghu (, ) on televisioyhtiö tvN:n esittämä eteläkorealainen televisiosarja. Sen päärooleissa ovat Shin Hye-sun ja Kim Jung-hyun. == Aiheesta muualla == * Viralliset kotisivut Luokka:Eteläkorealaiset draamasarjat Luokka:Eteläkorealaiset fantasiasarjat Luokka:Eteläkorealaiset komediasarjat Luokka:2020-luvun televisiosarjat Luokka:tvN:n televisiosarjat
Shin Hye-sun

Shin Hye-sun (, s. Soul, Korean tasavalta) on korealainen näyttelijä. Luokka:Eteläkorealaiset näyttelijät Luokka:Vuonna 1989 syntyneet Luokka:Elävät henkilöt
TI-990

TI-990 oli Texas Instrumentsin valmistama sarja minitietokoneita 1970- ja 1980-luvuilla. TI-990 korvasi aiemmat minitietokonesarjat TI-960 ja TI-980. TI-990:n erikoispiirteenä oli että suorittimen rekisterit eivät olleet itse suorittimen ominaisuus vaan muistissa. Suorittimessa oli kolme "kovaa" rekisteriä: Workspace Pointer (WP), ohjelmalaskuri (Program Counter, PC) ja tilarekisteri (Status Register, ST). TI-990 käytti Texas Instrumentsin valmistamia puolijohteisiin perustuvia RAM-piirejä, jotka toimivat samalla kellotaajuudella kuin suoritin. Muistin toteutuksesta seurasi, että ei ollut eroa olivatko rekisterit muistissa vai aitoja rekistereitä suorittimessa. Alkuperäinen TTL-pohjainen malli oli TI-990/9, jota seurasi muita malleja. TI:n mukaan TI-990/4 ja TI-990/5 olivat mikrotietokoneita ja TI-990/10 sekä TI-990/12 minitietokoneita.http://www.bitsavers.org/pdf/ti/990/brochures/Texas_Instruments_1979_Computer_Family_Catalog_Jul79.pdf Tietokoneelle saatavia käyttöjärjestelmiä olivat TX990/TXDS ja DX10. 990/4-malli käytti TMS 9900 mikroprosessoria. 990/10-malli toteutti TMS 9900 -arkkitehtuurin TTL- logiikalla.http://www.bitsavers.org/pdf/ti/990/brochures/990_Computer_Family_Brochure_Mar77.pdf 990/12-malli perustui Schottky TTL-logiikkaan. TMS 9900 suunniteltiin TI:n TTL-pohjaisten minitietokoneiden arkkitehtuurin mukaan ja sitä käytettiin myös TI-99/4A-mikrotietokoneessa. Prosessorin suunnittelussa oli useita haasteita ja viivästyksiä. Prosessori oli myös hidas johtuen sen ratkaisusta käyttää muistia rekisterien sijaan. == Lähteet == == Aiheesta muualla == * Dokumentaatiota bitsavers.org-palvelussa * Texas Instruments TI-990 Page Luokka:Texas Instruments Luokka:Minitietokoneet Luokka:1970-luvun tietokoneet
Pohjankärppämaki

Pohjankärppämaki eli Pohjanhoikkamaki (Lepilemur septentrionalis) on Madagaskarin saaren pohjoisosassa tavattava Lepilemur-suvun maki. Kansainvälinen luonnonsuojeluliitto eli IUCN on määritellyt sen äärimmäisen uhanalaiseksi lajiksi. Pohjankärppämakit elävät Montagne des Français -vuoren jäljellä olevilla metsäalueilla. Metsien hakkuut ovat pienentäneet sen elinaluetta rajusti. == Lähteet == Luokka:Kärppämakit Luokka:Uhanalaiset nisäkkäät
Hirssisarannoki

Hirssisarannoki (Anthracoidea paniceae) on pullakkonokien (Anthracoidea) sukuun kuuluva nokisienilaji. Hirssisarannoen ensisijainen isäntäkasvilaji on hirssisara (Carex panicea), mutta se voi loisia myös vaaleasaralla (Carex livida) sekä tuppisaralla (Carex vaginata). Hirssisarannoen on kuvannut tieteelle suomalainen Ilkka Kukkonen. Hirssisarannoen itiöpesäkkeistöt eli sorukset sijaitsevat isäntäkasvin emikukkien sikiäimissä. Itiöpesäkkeistöt ovat kovia, mustia ja halkaisijaltaan 2–3 mm. Nuorina itiöpesäkkeistöt ovat kalvon sisällä, mutta itiöiden kypsyessä itiöpesäkkeistöjen kalvot repeävät auki ja kypsät itiöt leviävät jauhemaisena pölynä. Itiöt ovat tummanpunaruskeita ja niiden soluseinät ovat epäyhtenäisiä ja 1–2,5 µm paksuja. Hirssisarannoen levinneisyysalue kattaa suurimman osan pohjoisesta pallonpuoliskosta. Levinneisyysalue ulottuu Euroopassa Espanjasta, Italiasta ja Romaniasta pohjoiseen, Iso-Britannia, Färsaaret ja Islanti mukaan lukien. Aasiassa levinneisyysalue kattaa koko Venäjän sekä Kiinan ja Pohjois- Amerikassa Yhdysvallat, Kanadan sekä Grönlannin. == Lähteet == * Denchev, T. T., Denchev, C. M., Michikawa, M. & Kakishima, M., 2013: The genus Anthracoidea (Anthracoideaceae) in Japan and some adjacent regions — Mycobiota 2:1–125 (http://www.mycobiota.com/free/MycobiotaVol2.pdf) == Aiheesta muualla == * Laji.fi: Hirssisarannoki (Anthracoidea paniceae) Luokka:Pullakkonoet
Nummisara

Nummisara (Carex binervis) on sarakasvien (Cyperaceae) heimoon, sarojen (Carex) sukuun kuuluva monivuotinen kasvilaji. Nummisara voi kasvaa 15–60 cm korkeaksi ja on kasvutavaltaan tiiviisti mätästävä. Nummisaran kukintona on useasta tähkästä muodostuva tähkistö, jossa on ylinnä yksi hedetähkä ja sen alla kahdesta neljään emitähkää. Hedetähkä on 2–4,5 cm pitkä ja väriltään purppuranruskehtava. Emitähkät ovat 1,5–4,5 cm pitkiä ja alin emitähkä voi olla hieman reilummin muita alempana. Pullakot ovat pitkäotaisia. == Lähteet == * Irish Wildflowers: Green-ribbed Sedge (Carex binervis) == Aiheesta muualla == * iNaturalist: Carex binervis * Global Biodiversity Information Facility (GBIF): Carex binervis * The Plant List: Carex binervis Luokka:Sarat
Mattosara

Mattosara (Carex brizoides) on sarakasvien (Cyperaceae) heimoon, sarojen (Carex) sukuun kuuluva monivuotinen kasvilaji. Mattosaralla on pitkä ja suikertava juurakko. Mattosara on kasvutavaltaan mätästävä ja sen heinien lehdiltä muistuttavat lehdet voivat kasvaa 30–60 cm korkeiksi. Mattosara kasvaa kosteilla ja varjoisilla paikoilla, kuten varjoisissa metsissä. Mattosaran levinneisyysalue ulottuu Euroopassa Espanjasta ja Italiasta Baltiaan, Valko-Venäjälle, Ukrainaan ja Romaniaan. Lisäksi lajia tavataan Aasian länsiosissa Turkissa. Suomessa mattosara on harvinainen uustulokas. Mattosaran juuria voidaan käyttää keitettyinä ravinnoksi. Lisäksi mattosaran lehtiä on käytetty pakkausmateriaalina sekä yhdessä espartohöyhenheinän (Stipa tenacissima) kanssa harjasten valmistuksessa. == Lähteet == == Aiheesta muualla == * iNaturalist: Carex brizoides * Global Biodiversity Information Facility (GBIF): Carex brizoides * The Plant List: Carex brizoides Luokka:Sarat
Andrew Sullivan

Andrew Sullivan (s. elokuu 1963 East Grinstead, West Sussex, Englanti2019 The Hillman Prize for Opinion and Analysis Journalism, The Hillman Foundation, viitattu 24.8.2021 ) on brittiläissyntyinen yhdysvaltalainen toimittaja ja ajattelija. Hän on uskonnollinen katolinen, joka on hylännyt republikaanisen puolueen mutta on konservatiivi. Marko Maunulan mukaan hän on harvinaisen omaperäinen ajattelija ja viime vuosikymmenien merkittävimpiä toimittaja- esseistejä. Hän vierastaa republikaanien keskuudessa voimistunutta moraalista ehdottomuutta ja talouden sivuuttamista keskustelulla arvokysymyksistä. Hän kannatti Barack Obamaa ja kävi taistelua Donald Trumpin edustamia näkemyksiä vastaan. Maunula pitää Sullivanin esseekokoelmaa Out On a Limb: Selected Writings 1989–2021 erinomaisena amerikkalaisen yhteiskunnan lähihistorian katsauksena. Teos sisältää kuusi esseetä, joissa hän suorasukaisesti arvostelee yhdysvaltalaista yhteiskunnallista ja poliittista kulttuuria.Out On a Limb: Selected Writings 1989-2021, Publishers' Weekly. Viitattu 24.8.2021 Sullivan on puhunut voimakkaasti tasa-arvoisen avioliittokäsityksen puolesta jo 1980-luvun lopulla The New Republiciin kirjoittamassaan artikkelissa. Hän on itse homoseksuaali. ==Teokset== * Out On a Limb: Selected Writings 1989–2021, Simon and Schuster 2021 ISBN 978-1-5011-5589-5 ==Lähteet== ==Aiheesta muualla== Luokka:Yhdysvaltalaiset toimittajat Luokka:Vuonna 1963 syntyneet Luokka:Elävät henkilöt
Etyylibutyyliasetyyliaminopropionaatti

Etyylibutyyliasetyyliaminopropionaatti (C11H21NO3) eli IR3535 on amideihin ja estereihin kuuluva orgaaninen yhdiste. Yhdistettä voidaan käyttää muun muassa hyttysten ja punkkien karkottamiseen. ==Ominaisuudet, valmistus ja käyttö== Huoneenlämpötilassa etyylibutyyliasetyyliaminopropionaatti on väritöntä nestettä. Se liukenee hieman veteen ja hyvin orgaanisiin liuottimiin, kuten metanoliin, asetoniin ja dikloorimetaaniin. Aine kehitettiin 1970-luvulla. Etyylibutyyliasetyyliaminopropionaatti karkottaa hyttysiä, mäkäriä, paarmoja ja punkkeja. Teho DEET:hen verrattuna on osoittautunut tutkimuksissa osin ristiriitaisesti ja vaihtelevasti joko tehokkaammaksi, yhtä tehokkaaksi tai vähemmän tehokkaaksi. Etyylibutyyliasetyyliaminopropionaatin vaikutustapa ei ole täysin tiedossa, mutta se todennäköisesti vaikuttaa reseptoreihin, jotka aistivat hyönteisiä houkuttelevia molekyylejä. Etyylibutyyliasetyyliaminopropionaattilla on myös sienten kasvua estäviä, antibakteerisia ja antiviraalisia ominaisuuksia. Etyylibutyyliasetyyliaminopropionaatin valmistuksen ensimmäisessä vaiheessa etyyliakrylaatti reagoi Michael-additiolla butyyliamiinin kanssa. Muodostuneesta yhdisteestä valmistetaan amidi asetyylikloridin avulla. Etyylibutyyliasetyyliaminopropionaattia käytetään verta imevien hyönteisten karkottamiseen suihkeena tai voiteena. ==Lähteet== Luokka:Amidit Luokka:Esterit Luokka:Hyönteistorjunta-aineet
Omkara

Omkara on vuonna 2006 ensi-iltansa saanut intialainen hindinkielinen rikosdraamaelokuva, joka on sovitettu William Shakespearen tragediasta Othello. Elokuvan on kirjoittanut ja ohjannut Vishal Bhardwaj. Pääosia näyttelevät Ajay Devgan, Kareena Kapoor, Saif Ali Khan, Konkona Sen Sharma, Vivek Oberoi ja Bipasha Basu. Ohjaaja Vishal Bhardwaj itse sävelsi elokuvan koko musiikin, mukaan lukien taustamusiikin, Gulzarin sanoituksin. Elokuva sijoittuu Meerutiin, Uttar Pradeshin läntiseen kaupunkiin. Omkara on Bhardwajin Shakespeare-sovitusten trilogian toinen elokuva, joka alkoi vuoden 2003 Maqboolilla ja päättyi vuoden 2014 Haideriin. Elokuva esiteltiin Marché du Film -osiossa Cannesin elokuvajuhlilla vuonna 2006 yhdessä kirjan kanssa Omkaran tekemisestä. Se valittiin myös esitettäväksi Kairon elokuvajuhlilla, jossa Bhardwaj palkittiin parhaasta ohjaajan taiteellisesta panoksesta elokuvalle. Elokuva voitti myös kolme palkintoa Kara Film Festival -elokuvajuhlilla, palkinnon Asian Festival of First Films -elokuvafestivaalilla, kolme National Film Awards -palkintoa ja yhdeksän Filmfare Awards -palkintoa. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2006 intialaiset elokuvat Luokka:Hindinkieliset elokuvat Luokka:Intialaiset rikosdraamaelokuvat Luokka:Näytelmiin perustuvat elokuvat Luokka:Vishal Bhardwajin ohjaamat elokuvat
Haqqani-verkosto

Haqqani-verkosto on paštujen sotilaallinen verkosto joka toimii Afganistanin itäosassa ja Pakistanin luoteisosassa. Se on saanut nimensä perustajansa, Jalaluddin Haqqanin mukaan. Verkosto aloitti toimintansa Afganistanin sodan (1978–1992) aikana, ja vastusti Yhdysvaltoja ja Afganistanin hallitusta 2001-2021. Afganistanin sodassa Haqqani johti laajaa mujahidin-taistelijoiden verkostoa, jota yhdistivät heimositeet ja ideologia. Sen ydinaluetta olivat Khostin, Paktian ja Paktikan maakunnat. Yhdysvallat tuki avokätisesti näitä Neuvostoliiton miehitystä vastaan taistelevia joukkoja. Haqqani sai tukea myös Pakistanista. Hän haki tukea myös muualta muslimiyhteisöstä, lähetti edustajia Persianlahden arabivaltioihin hankkimaan rahoitusta ja kutsui maahan ulkomaalaisia sotilaita. Näinä vuosina Haqqani loi suhteet ulkomaalaisiin sotatoimien rahoittajiin ja johtajiin, joiden joukossa oli myös Osama bin Laden. Vuonna 1995 Haqqani vannoi uskollisuutta Talibanille. Verkostosta tuli osa talibanihallintoa, ja se osallistui Kabulin valtaukseen 1996. Jalaluddin Haqqani toimi talibanihallituksen heimoasiain ministerinä 1996–2001. Talibanin ollessa poissa vallasta Haqqani-verkoston arveltiin toimivan lähinnä Pakistanista käsin, ja pitävän päämajaansa Miranshahissa Pakistanin pohjoisilla heimoalueilla. Vuonna 2017 verkostossa arveltiin olevan 3 000–10 000 jäsentä. Talibanin vallatessa Afganistanin elokuussa 2021, Haqqani- verkoston edustajat olivat tärkeissä asemissa neuvotteluissa etenkin turvallisuusasioiden järjestämisestä. Vallassa on nyt uusi sukupolvi Haqqaneita: Sirajuddin, Anas ja Khalil Haqqani. == Lähteet == Luokka:Afganistanin historia Luokka:Jihadistijärjestöt Luokka:Taliban
Orlan

Orlan viittaa seuraaviin: ;Henkilöt * Orlan (s. 1947), ranskalainen multimedia- ja performanssitaiteilija ;Muut merkitykset * Orlan, venäläisvalmisteinen avaruuspuku * Orlan-luokan taisteluristeilijä, venäläinen sota-alusluokka
Jussi Pulkkinen

Jussi Pulkkinen on suomalainen pesäpalloilija. Pulkkinen pelasi Superpesistä kaudet 1992-1993, kaudet 1995-2005 ja kauden 2008. Pulkkinen edusti urallaan Superpesiksessä Siilinjärven Pesistä, Juvan Palloa, Kouvolan Pallonlyöjiä, Imatran Pallo-Veikkoja, Kiteen Palloa ja Puijon Pesistä. Kiteen Pallossa pelatessaan Pulkkinen saavutti SM-hopean kaudella 2004.https://www.pesis.fi/pesis-info/historia/mitalistit/ Pulkkinen pelasi urallaan yhden Itä-Länsi-ottelun vuonna 1995. http://www.mrasilainen.com/scripts/W_IL_aakkos.php Hän pelasi ulkokentällä kolmosvahtina. http://old.pesistulokset.fi/cgi- bin/tilastot/ottelu2.py?data=15-1-4&id;=10714 Pulkkinen pelasi urallaan 352 Superpesiksen runkosarjaottelua. Näissä hän löi 24 kunnaria ja 240 kunnaria, toi 142 juoksua ja keräsi 1086 kärkilyöntiä. Pulkkinen pelasi urallaan 36 Superpesiksen ylempää pudotuspeliottelua. Näissä hän löi 19 tavallista juoksua, toi neljä juoksua ja keräsi 82 kärkilyöntiä. Pulkkinen pelasi urallaan yhden Superpesiksen alemman pudotuspeliottelun. Tässä hän toi yhden juoksun ja keräsi neljä kärkilyöntiä. Pulkkinen pelasi urallaan 15 Superpesiksen karsintasarjan ottelua. Näissä hän löi yhdeksän tavallista juoksua, toi neljä juoksua ja keräsi 46 kärkilyöntiä. http://www.pesiksenmaailma.fi/index.php/pelaajakortit?pelaajaid=403&view;=pelaajakortti Pulkkinen on toiminut myös Puijon Pesiksen toiminnanjohtajanaVerottaja perää PuPen taustayhtiöltä 40 000 euron saatavaa sekä vuodesta 2018 alkaen seuran naisten joukkueen, Puijottarien, pelinjohtajanaPuijottaret tähtää lohkossaan neljän parhaan joukkoon. == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Silent Shout

Silent Shout on suomalaisen kuuron rap-artistin Signmarkin kolmas studioalbumi, joka julkaistiin 2. toukokuuta 2014. Albumi julkaistaan samanaikaisesti Kiinassa artistinimellä Mò Hǎn. Levynjulkaisukonserti oli Tavastia Klubilla 7. toukokuuta 2014. == Kappaleet == # Impossible Is My Thing feat. Adam Tensta, Saara Aalto & Chike Ohanwe # Aito Gambler feat. Chike Ohanwe, Osmo Ikonen, Heini Ikonen & Mitra Vasara # Score feat. Marcel Moore & Mitra Vasara # Fighting feat. Chike Ohanwe, Katea Max & Heini Ikonen # The New Dawn feat. Brandon Bauer, Heini Ikonen & Helena Juntunen # Talk The Talk feat. Chike Ohanwe, Marko Vuoriheimo & Heini Ikonen # Maniac feat. Brandon Bauer # Kings And Queens feat. Chike Ohanwe, Laura Voutilainen & Heini Ikonen # Silent Shout feat. Gary Revel JR, Heini Ikonen & Chike Ohanwe == Lähteet == Luokka:Signmarkin albumit Luokka:Vuoden 2014 albumit
Viktor Rozov

Viktor Rozov (1913 Jaroslavl, Venäjä – 2004 Moskova, VenäjäVictor Rozov, BFI, viitattu 24.48.2021 ) oli neuvostovenäläinen näytelmäkirjailija ja näyttelijä. Hänen näytelmiensä päähenkilöt ovat usein tietään etsiviä nuoria. Hän on käsitellyt myös Stalinin aikaisen sosialismin ongelmia. Näytelmään Vetšno živyje perustuu elokuva Kurjet lentävät. ==Suomennetut näytelmät== * Illansuusta puoleenpäivään: 3-näyt. näytelmä (S vetsera do poludnja), venäjän kielestä suom. Orvo Björninen, Helsinki: TNL 1975. (Näytelmämoniste Taideyliopiston kirjastossa) * Matkalla (V doroge, 1962); suom. Marja Jänis, Helsinki: TNL 1977 (Näytelmämoniste Taideyliopiston kirjastossa) ==Lähteet== ==Aiheesta muualla== Luokka:Neuvostoliittolaiset kirjailijat Luokka:Neuvostoliittolaiset näyttelijät Luokka:Vuonna 1913 syntyneet Luokka:Vuonna 2004 kuolleet
Luettelo Häiriköiden kappaleista

Luettelo Häiriköt-yhtyeen kappaleista. == # == * 1-2-3-4-5-6-7-8 * 48 Tuntia == A == * Aikapommi * Amerikan Idiootti * Avaruuteen * Avohoitoo * == B == * Broidi On Humanoidi * == C == * Come On == D == * Diktaattori * == E == * Ei Aivoa *Ei Kandee Rikkoo Lakia *Ei Pakopaikkaa *Elämä Jatkuu *Elämä On Kovaa *Elävien Kuolleiden Yö *Elävä Vai Kuollut *En Olis Halunnu *Espan Moottorisahamies *Ex == F == * Flygariin * == H == * Hei, Mikä Tyttäni Vei *Hesarin Kulmat *Historiaa * Honkanummen Hautausmaa *Hylkiö * Hyvästi Näkemiin == I == * Ikuinen Marraskuu * Ilman Moottorisahaa * == J == * J.A.G. *Joey Ja Dee Dee *Jotain Johon Voi Luottaa *Jotain Nastaa *Jotain Vialla == K == * Kapinallinen *Kaupungin Kesä *Kesä '88 *Kesärenkaat *Kitaristi *Kiva Kaveri *Kivaa Ja Mukavaa *Korkeajännitys *Kun Maailma Kaatuu Niskaan *Kyl Mä Oon Kylmä *Kyllästynyt Kaikkeen *Kylmää Ja Pimeää * Käsikranu == L == * Lataamoon *Lemmikkejen Leposia *Liikennelaulu *Liimaa Liimaa *Lähiön Skidit *Läskipää == M == * Maailma Kaatuu Niskaan *Maailma On Suuri Avohoitolaitos *Maailmanparantajat *Magnum 44 *Me Halutaan Radioon *Me Ollaan Häiriköt *Moottorisahalla *Moukarimies *Mun Baby Jätti Mut *Mun Baby On Zombie *Mun Faija On Charles Bronson *Mä En Haluu Matsaa *Mä En Haluu Olla Mä *Mä En Haluu Sua *Mä En Haluu Sua Aina Venttaa *Mä En Oo Se * Mä Haluun Ihan Kaiken *Mä Haluun Jotain Toimintaa *Mä Haluun Ulos Tästä Universumista * Mä Otan Hatkat *Mä Uskon Ufoihin *Mä Vastaan Maailma == N == * Nörtti * == O == * Oranssi Avohoitola * Ota Relaa * == P == * Perhe On Pahin *Perjantai 13. *Pillerit *Piritorin Beibi *Pois Alta *Psyko == R == * Radioaktiivinen *Rikas Ja Kuuluisa *Rock 'N' Roll Tekee Kuolemaa *Rokataan == S == * Sama Tuli *Samantekevää *Salaliitto *Seison Suorana *Siisti Fiilis *Sirkkeli *Stydiä Staffia *Sua Kaipaan *Suljetulla Osastolla *Sä Et Oo O.K. *Sä Kuulut Mulle *Sä Sait Mut *Sä Sekotat Pään == T == * Taistelija *Taistelulaulu *Talkkari *Tehkää Mulle Lobotomia *Tiikerinsilmä *Toimintakuvat Toimii *Tulevaisuus On Musta *Tunteeton * Tuomion Päivä *Tyhmädaijunuija * Tylsää *Tää Ei Oo Todellista == U == * Ulkopuolinen * Unohda Mut * == V == * Venäläinen Ruletti *Viekää Mut Hoitoon *Vihaaja *Voitto Tai Kuolema *Väkivallan Vihollinen *Väkivalta On Ratkaisu * == Y == * Yksin Elokuvissa *Yksinäinen Jäbä *Yyteriin *Yön Demonit == Z == * Zombit == Ä == * Älypää * Älä Koskaan Liity Rokkibändiin * * Häiriköt
Grace Gao

Grace Gao (s. 1993) on kiinalainen ihmisoikeusaktivisti, joka on Gao Zhishengin tytär ja työn jatkaja isänsä katoamisen jälkeen. == Varhainen elämä == Garce Gaon äiti on Geng He. Gaon kertoman mukaan hänen isänsä oli melko vaitonainen koskien aktivismiaan, joten kun tämä pidätettiin, tytär ei ymmärtänyt, mistä oli kyse. Isänsä pidätyksen takia koko perhe joutui vainon kohteeksi ja poliisit saattoivat Gracen kouluun joka päivä, tarkistivat hänen laukkunsa kiellettyjen esineiden varalta ja pahoinpitelivät tätä. Grace kertoo myös tulleensa kiusatuksi koulussa isänsä pidätyksen takia.. == Pako Kiinasta == Vuonna 2009 Gao Zhisheng pidätettiin ja hän katosi, minkä johdosta hänen vaimonsa päätti paeta maasta Gracen ja tämän nuoremman veljen kanssa. Perhe päätyi Thaimaan kautta Yhdysvaltoihin. Grace aloitti pian tämän jälkeen yliopisto-opinnot Kaliforniassa. Vuonna 2017 Gao oli yksi Oslo Freedom Forumin puhujista. == Lähteet == Luokka:Amerikankiinalaiset Luokka:Kiinalaiset ihmisoikeusaktivistit Luokka:Vuonna 1993 syntyneet Luokka:Elävät henkilöt
Pattoin perintötalo

Pattoin perintötalo on Juvan kunnan omistama entinen talonpoikaistila, joka toimii nykyään talomuseona. Pattoin tila muodostui 1840-luvulla toteutetun isojaon yhteydessä, kun se erotettiin Purhola-nimisestä rusthollista omaksi, itsenäiseksi tilakseen. Pattoita viljeli Nikulaisen suku neljän sukupolven ajan, kunnes suvun viimeisen edustajan kuoltua tila päätyi valtiokonttorin omistukseen. Juvan kunta anoi omistusoikeuden tilaan vuonna 2004 ja museoi sen. Osa tilaa ympäröivästä metsästä on luonnonsuojelualuetta. Lähes omavaraiselle maitotilalle ei ole ikinä vedetty sähköjä, viemäröintiä tai juoksevaa vettä. Asukkaat eivät myöskään hankkineet autoa tai traktoria, vaan hevosvetoisia koneita ja kulkupelejä käytettiin 1980-luvulle saakka arkikäytössä, kunnes tila autioitui. Pattoi säilyi omaleimaisena perinnetilana läpi toisen maailmansodan jälkeisen maatalouden voimakkaan modernisaatiokauden, ja onkin lähes 1900-luvun alkupuolen asussaan. Alue on nykyisin julkinen ulkoilu- ja virkistysalue, jossa pidetään opastettuja kierroksia kesäisin. ==Aiheesta muualla== * Pattoin perintötalo Juvan kunnan sivuilla * Pattoin perintötalo Museoraitti-sivustolla * Tietoa Pattoin perintötalosta Etelä-Savon museosivustolla ==Kirjallisuutta== * Vertainen, Kirsi & Suokas, Brita: Pattoin perintötalo. Juvan kotiseutu- ja museoyhdistys, 2010. * Vertainen, Kirsi: Pattoin kulttuuriperintö. Juvan kotiseutu- ja museoyhdistys, 2007. Luokka:Juvan rakennukset ja rakennelmat Luokka:Suomen ulkoilmamuseot Luokka:Suomen 1800-luvulla rakennetut rakennukset ja rakennelmat
Janet Jackson (albumi)

Janet Jackson on samannimisen laulajan debyyttialbumi, joka julkaistiin 21. syyskuuta 1982. == Kappaleet == # 6:49 # # # # # # 4:09 # == Lähteet == == Aiheesta muualla == * Luokka:Janet Jacksonin albumit Luokka:Vuoden 1982 esikoisalbumit
Nikolai Rubtsov

Nikolai Rubtsov (1936 Jemetsk, Neuvostoliitto – 1971 Vologda, Neuvostoliitto) oli neuvostoliittolainen runoilija. Hän asui lapsuutensa lastenkodissa ja toimi aikuistuttuaan eri ammateissa. Hän valmistui Gorkin kirjallisuusinstituutista 1969. Rubtsov edusti maaseuturunoutta ja niin sanottua hiljaista meditoivaa runoutta, sen merkittävimpänä runoilijana 1960-luvulla. Runoja leimaa uskonnollisuus. Hän julkaisi kolme kokoelmaa, hänen kuoltuaan julkaistiin vielä kaksi. ==Suomennettuja runoja== Nikolai Laineen suomentamia Rubtsovin runoja on julkaistu Punalipussa (1982: 3).Nikolai Rubtsov, Luettelo suomennetuista runoista. Lahden kaupunginkirjaston runotietokanta. Päivitetty 23.8.2021, viitattu 24.8.2021 * Elegia * Hyvästijättö * Joen peittävä kohta on jää. * Laivakyydin jälkeen * Peltojen tähti * Talossa * Talviyö * Ukonilma * Valopilkku * Vuoristosolassa ==Lähteet== ==Aiheesta muualla== Luokka:Neuvostoliittolaiset runoilijat Luokka:Vuonna 1936 syntyneet Luokka:Vuonna 1971 kuolleet
Dream Street (albumi)

Dream Street on Janet Jacksonin toinen albumi, joka julkaistiin 23. syyskuuta 1984. == Kappaleet == # # # # # # # # # == Lähteet == == Aiheesta muualla == * Luokka:Janet Jacksonin albumit Luokka:Vuoden 1984 albumit
Paha poliisi (vuoden 1992 elokuva)

Paha poliisi () on vuonna 1992 ensi-iltansa saanut yhdysvaltalainen rikoselokuva, jonka on ohjannut Abel Ferrara sekä tähdittänyt Harvey Keitel. Ferrara kirjoitti elokuvan yhdessä näyttelijä-malli Zoë Lundin kanssa, joka myös esiintyy elokuvassa. Elokuva esitettiin vuonna 1992 Cannesin elokuvajuhlien Un certain regard -sarjassa. == Näyttelijät == == Seuraaja == Elokuvan lähes samanniminen seuraaja Paha poliisi – määräsatama New Orleans sai ensi-iltansa vuonna 2009. Elokuvan ohjasi Werner Herzog ja sen pääosia esittää Nicolas Cage ja Eva Mendes. Ohjaaja Herzog kiistää, että kyseessä olisi jatko-osa tai uudelleenfilmatisointi. Molempien elokuvien tuottajana toimi Edward R. Pressman. == Lähteet == == Aiheesta muualla == * Luokka:Vuoden 1992 yhdysvaltalaiset elokuvat‎ Luokka:Yhdysvaltalaiset rikoselokuvat Luokka:Yhdysvaltalaiset independent-elokuvat Luokka:Päihdeaiheiset elokuvat Luokka:Uhkapelielokuvat
Nils Johan Rud

Nils Johan Rud (24. heinäkuuta 1908 Ringsaker, Norja – 7. kesäkuuta 1993 Asker, Norja) oli norjalainen kirjailija. Rudin läpimurtoteos oli vuonna 1935 ilmestynyt Jeg er ingen proletar, jossa hän kuvaa pikkuporvarillista nuorisoa ja toimistotyöntekijöitä. Toisen maailmansodan jälkeisessä psykologisessa trilogiassa Fredens sønner, Kvinner i advent ja Vi var jordens elskere (1947–1949) hän kuvaa sodasta palaavan sotilaan elämää. Hän sai 1978 Dobloug- palkinnonDoblougprisen, Store norske leksikon, viitattu 24.8.2021 ==Suomennetut teokset== * Tanssiaisten jälkeen (Oppfordring til dans), suom. Eija Palsbo, Otava 1959 Sarja: Otavan kirjakerho: 1959, 8 ==Lähteet== Luokka:Norjalaiset kirjailijat Luokka:Vuonna 1908 syntyneet Luokka:Vuonna 1993 kuolleet
ManiaCult

ManiaCult on belgialaisen death metal -yhtye Abortedin yhdestoista studioalbumi, joka julkaistiin 10. syyskuuta 2021. == Kappaleet == # # # # # # # # # # # == Arvostelut == * Imperiumi: 8/10Levyarvostelu: Aborted - ManiaCult Viitattu 13.9.2022. * Kaaoszine: 9-/10”Pahimpien painajaisten ääret” – arvostelussa Abortedin ”ManiaCult” Viitattu 5.10.2021. == Kokoonpano == * Sven de Caluwé - laulu * Ken Bedene - rummut * Ian Jekelis- kitara * Stefano Franceschini - basso === Vierailijat === * Joe Bad * Filip Danielsson * Ryo Kinoshita * Ben Duerr == Lähteet == == Aiheesta muualla == * * Luokka:Abortedin albumit Luokka:Vuoden 2021 albumit
Max Peter Bejmer

Max Peter Bejmer (s. 3. kesäkuuta 1992) on ruotsalainen suunnistaja. Bejmer edustaa seuratasolla IFK Göteborgia.https://www.svenskorientering.se/Grenar/Orientering/Landslaget/faktaelitlopare/MaxPeterBejmer Tanskan MM-kilpailuissa 2022 Bejmer oli sprinttiviestin voittaneessa Ruotsin joukkueessa. Suunnistuksen EM-kilpailuissa 2022 Bejmer oli Ruotsin toiseksi tulleessa viestijoukkueessa. Suunnistuksen maailmancupin osakilpailussa hän on parhaimmillaan saavuttanut kahdeksannen sijan keskimatkan kilpailussa vuonna 2018. http://runners.worldofo.com/maxpeterbejmer.html Maailmancupin kokonaiskilpailussa hän saavutti 35. sijan vuonna 2019. Bejmer on urallaan voittanut IFK Göteborgin joukkueessa Tiomila-viestin kolme kertaa vuosina 2017, 2018 ja 2019. Jukolan Viestin Bejmer on voittanut urallaan kerran IFK Göteborgin joukkueessa vuonna 2017. https://results.jukola.com/tulokset/fi/j2017_ju/ju/lopputulokset/ Bejmer on kilpaillut myös kestävyysjuoksussa. Vuoden 2022 maastojuoksun Pohjoismaiden mestaruuskilpailuissa hän sijoittui henkilökohtaisessa kilpailussa toiseksi ja sai joukkuekilpailussa kultaa. == Lähteet == Luokka:Ruotsalaiset suunnistajat Luokka:Ruotsalaiset kestävyysjuoksijat Luokka:Vuonna 1992 syntyneet Luokka:Elävät henkilöt
Ruotsin rannikkovartiosto

Ruotsin rannikkovartiosto (Kustbevakningen) on Ruotsin valtion rajoja valvova siviiliviranomainen. Se valvoo koko Ruotsin rannikkoa sekä Mälarenin ja Vänernin järviä.Rannikkovartiosto; Kustbevakningen.se == Lähteet == == Aiheesta muualla == *Kustbevakningen Luokka:Rannikkovartiostot Luokka:Ruotsin rajat Luokka:Ruotsin valtion virastot
Kaarlo Rautio

Kaarlo Rautio, vuoteen 1914 Gröndahl (6. tammikuuta 1896 Uusikaupunki – 21. tammikuuta 1989 Vaasa) oli suomalainen yritysjohtaja ja vuorineuvos.Biografia- sampo: Kaarlo Rautio Viitattu 24.8.2021. Raution vanhemmat olivat merikapteeni Isak Gröndahl ja modisti Anna Michailow ja puoliso vuodesta 1924 Karin Judith Sario. Rautio tuli ylioppilaaksi 1913 ja valmistui diplomi-insinööriksi Teknillisestä korkeakoulusta jo 21-vuotiaana. Hän työskenteli valmistuttuaan useissa eri yhtiöissä, kunnes tuli 1931 Vaasan puuvillan toimitusjohtajaksi. Puuvillan kasvatusta ja käsittelyä hän oli opiskellut 1923 Yhdysvalloissa. Vaasan puuvilla -yhtiö kasvoi ja sen tuotteet ja tuotanto kehittyivät Raution johdossa, mutta 1960-luvun puolivälissä se fuusioitiin useiden muiden yhtiöiden kanssa Finlaysoniin. Fuusion jälkeen Rautio jatkoi vielä Vaasassa toimineen yksikön johtajana. Rautiolla oli Vaasan seudulla ja laajemmin Etelä- Pohjanmaalla useita luottamustoimia. Vuorineuvoksen arvonimi hänelle myönnettiin 1956 ensimmäisenä vaasalaisena.Kuka kukin on (Aikalaiskirja) 1954, s. 693. Viitattu 24.8.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1896 syntyneet Luokka:Vuonna 1989 kuolleet
Nikobaariensupiainen

Nikobaariensupiainen (Crocidura nicobarica) on Intian Nikobaareilla elävä päästäislaji. Nikobaariensupiainen on luokiteltu äärimmäisen uhanalaiseksi lajiksi. Sitä on tavattu vain Nikobaarien suurimman saaren eteläkärjessä. == Lähteet == Luokka:Päästäiset
Salemin piirikunta (New Jersey)

Salemin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 64 837 vuonna 2020. Piirikunnan hallintokeskus on Salemin kaupunki ja suurin kunta on Pennsville Township. Piirikunta on perustettu 1694. == Lähteet == == Aiheesta muualla == Luokka:New Jerseyn piirikunnat
Pentti Riikkala

Pentti Tuure Riikkala (11. heinäkuuta 1922 Turku – 31. toukokuuta 1997 Helsinki) oli suomalainen insinööri, yritysjohtaja ja vuorineuvos.Biografia- sampo: Pentti Riikkala Viitattu 24.8.2021. Riikkalan vanhemmat olivat liikemies, valokuvaaja Tuure Riikkala ja Lyyli Terho ja puoliso vuodesta 1947 kotitalousopettaja Hilkka Helena Laakso. Ylioppilaaksi Riikkala tuli 1941 ja valmistui sotien jälkeen 1947 koneenrakennusinsinööriksi. Hän työskenteli Valmetin palveluksessa työsuunnittelupäällikkönä ja sitten osastopäällikkönä Teollisuuden Työteholiiton ja Suomen Työnantajain Yleisen Ryhmän palveluksessa. Printal-yhtiötä Riikkala oli perustamassa 1952, Vaasan Höyrymylly -yhtiöön hän tuli tuotantotaloudelliseksi johtajaksi 1957. Vuonna 1967 hänestä tuli yhtiön varatoimitusjohtaja ja 1974 toimitusjohtaja. Hän jäi tehtävästä eläkkeelle 1982. Riikkalalla oli useita luottamustehtäviä, vuorineuvoksen arvon hän sai 1982.Kuka kukin on 1978, s. 803. Viitattu 24.8.2021.Ihmiset. Kuolleita. Vuorineuvos Pentti Riikkala. Helsingin Sanomat, 18.6.1997. (Tilaajille) Viitattu 24.8.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1922 syntyneet Luokka:Vuonna 1997 kuolleet
Gloucesterin piirikunta (New Jersey)

Gloucesterin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 302 294 vuonna 2020. Piirikunnan hallintokeskus on Woodburyn kaupunki ja suurin kunta on Washington Township. Piirikunta on perustettu 1686. == Lähteet == == Aiheesta muualla == Luokka:New Jerseyn piirikunnat
Aulis Salin

Aulis Antero Salin (16. lokakuuta 1938 Toijala – 6. toukokuuta 2018 Helsinki) oli suomalainen insinööri, virkamies, yritysjohtaja ja vuorineuvos.Biografia- sampo: Aulis Salin Viitattu 24.8.2021. Salinin vanhemmat olivat työnjohtaja Vilho Salin ja Sylvi Laaksonen ja puoliso vuodesta 1960 Rauni Mirja Anneli Hyytiäinen. Salin valmistui diplomi-insinööriksi 1963 ja oikeustieteen kandidaatiksi 1971. Työuransa Salin aloitti Helsingissä puhelinverkon rakennuspiirikonttorissa. Posti- ja lennätinhallitukseen hän tuli lennätinosaston koordinaattoriksi. Pääjohtaja Pekka Tarjanne nimitti Salinin 1979 avustajakseen toimintojen tarkastajana, valtion teleylijohtajaksi Salin pääsi 1985. Organisaatiomuutosten seurauksena 1990 perustettuun valtion liikelaitos Suomen Posti-Teleen Salin tuli Telecom Finland -yksikön varatoimitusjohtajaksi. Kun liikelaitos yhtiöitettiin 1994, Salinista tuli Telecom Finland -yhtiön toimitusjohtaja. Sittemmin 1998 pörssiyhtiöksi muuttuneessa Sonerassa taas toimi pääjohtajana Pekka Vennamo ja toimitusjohtajana Aulis Salin. Vuorineuvoksen arvon Salin sai 1999, eläkkeelle hän siirtyi seuraavan vuoden lopussa.Ihmiset. Muistot. Aulis Salin 1938–2018. Helsingin Sanomat, 2.6.2018. (Tilaajille) Viitattu 24.8.2021. ==Lähteet== Luokka:Suomalaiset virkamiehet Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1938 syntyneet Luokka:Vuonna 2018 kuolleet
La Trinité-sur-Mer

La Trinité-sur-Mer () on kunta läntisessä Ranskassa Morbihanin departementissa Bretagnen alueella. Se sijaitsee Quiberoninlahden rannalla, noin 49 kilometriä Lorientin kaupungista kaakkoon. La Trinité-sur-Merin asukkaat ovat saaneet aina elantonsa merestä. Ensimmäiset jäljet kylästä ja sen satamasta ovat peräisin 1200-luvulta. Kaupunki menestyi merikaupan ansiosta aina vuoteen 1931 saakka, jolloin hallituksen toimenpiteet lopettivat kaupankäynnin. Tämän jälkeen painopiste siirtyi kalastukseen. Kaupungissa oli parhaimmillaan jopa 300 kalastusalusta. 1960- ja 1970-luvuilta lähtien huviveneily lisääntyi ja kalastus väheni, jolloin kaupungin satamasta kehittyi huvivenesatama. Nykyään La Trinité-sur-Merin satamaan mahtuu yli 2000 huvivenettä, ja se on useiden suurien kilpa-purjeveneiden kotisatama. Kaupungin edustalla on myös kasvatettu ostereita 1700-luvulta lähtien. Vuonna 1922 viljelmiin iski osteritauti, joka oli lopettaa koko alan. Nykyään osterinviljely on taas kukoistavaa. 1700-luvulla alkoi myös suolantuotanto suolamarskilla olevilla altailla. Suolantuotanto kuitenkin loppui 1960-luvulla. Alueen kunnostaminen alkoi vuonna 2010, ja ensimmäinen suolankorjuu tapahtui vuonna 2013. Suolamarski on myös monipuolinen luontoympäristö eläimineen ja kasveineen. Kaupungin maamerkkejä on Crac’h-joen ylittävä silta Pont de Kerisper. Silta oli ensimmäinen Gustave Eiffelin suunnittelema silta, joka valmistui vuonna 1901. Saksalaiset sotilaat tuhosivat sillan 8. elokuuta 1944. Tämän jälkeen aloitettiin lauttayhteys joen yli vuonna 1945, kunnes uusi nykyinen silta valmistui vuonna 1958. ==Tunnettuja kuntalaisia== *Jean-Marie Le Pen (1928–2025), ranskalainen poliitikko *Alain Barrière (1935-2019), ranskalainen laulaja Tiedosto:Pont_de_Kerisper_1899.jpg|Alkuperäinen Pont de Kerisper Tiedosto:La_Trinite-sur-Mer_pont_de_Kerisper.jpg|Uusi Pont de Kerisper ==Lähteet== ==Aiheesta muualla== Luokka:Morbihanin kunnat
Luvattu maa (Barack Obaman kirja)

Luvattu maa (eng. A Promised Land) on Yhdysvaltain 44. presidentin Barack Obaman kirjoittama muistelmateos. Kirja julkaistiin marraskuussa 2020. Kirjan on suomentanut Seppo Raudaskoski, Kyösti Karvonen ja Ilkka Rekiaro. Kirjan suomenkielisen painoksen kustansi Otava. Kirjan alkuperäisen version on kustantanut Penguin Random Housen tytäryhtiö Crown Publishing. Kirja on ensimmäinen kaksiosaisesta sarjasta, josta toisen osan arvioidaan ilmestyvän vuonna 2023. Kirjan julkaisupäivänä se oli käännetty jo 26 kielelle, ja sitä myydään yli 50 maassa. Kirjaa myytiin yli 1,7 miljoonaa kappaletta sen julkaisuviikolla pelkästään Pohjois-Amerikassa. Kirja käy pääosin läpi Obaman lapsuutta, nuoren juristin uraa sekä Obaman uraa poliitikkona ja lopulta ensimmäistä presidenttikautta vuoteen 2011. Kirja päättyy suunnilleen Osama Bin Ladenin kuolemaan. Kirja on Obaman kolmas. == Lähteet == Luokka:Vuoden 2020 kirjat Luokka:Barack Obama Luokka:Elämäkerrat ja muistelmat Luokka:Yhdysvaltalaiset tietokirjat